

**MEĐUNARODNU NAUČNU KONFERENCIJU O SOCIJALNOM PREDUZETNIŠTVU - SEC 2014**

**Spisak dostavljenih sažetaka**

|  |  |  |  |
| --- | --- | --- | --- |
| **R.br.** | **Prezime i ime** | **Organizacija** | **Sašetak** |
| 1 | Konda, Iva Rodica, BarbaraStarc, Jasmina  | Visoka šola za upravljanje in poslovanje Novo Mesto | **SOCIJALNE INOVACIJE I SOCIJALNO PREDUZETNIŠTVO**Socijalne inovacije su nove ideje, organizacije ili metode rada, koje su efikasnije nego predhodne alternative za zadovoljavanje socijalnih potreba i popoboljšanje društvenog blagostanja. U strategiji EU 2020 igraju važnu ulogu. Doprinose ka pametnom, inkluzivnom i održivom rastu u Evropi i da su, pre svega, sredstvo za razvoj novih mogućnosti za zapošljavanje. U stvari, socijalno preduzetništvo može se svrstati među socijalne inovacije zato što socijalna preduzeča pokazuju efikasnost kombinovanja poslova sa društvenim i ekološkim pitanjima. Doprinose razvoju novih društveno korisnih proizvoda i usluga, čime se omogućava korisnicima veći izbor, omogućavaju dodatnu integraciju ranjivih grupa na tržište rada i doprinose većoj integraciji i većem socijalnom kapitalu, posebno na lokalnom nivoju.Stope razvoja socijanih inovacija u različitim zemljama EU su različite, a u Sloveniji smo značajno na početku. Svrha ovog rada je da se prikaže trenutno stanje u ovoj oblasti u Sloveniji u pogledu stope istraživanja pojava i stope razvoja u praksi. Kroz intervjue sa fokus grupama i primerima dobre prakse beležimo razvoj socijalnih inovacija u Sloveniji. One su važne u mnogim oblastima, a posebno u oblasti zapošljavanja, socijalne inkluzije, demografskih promena, zdravstva, obrazovanja, financija, političkih struktura i integracije društva. U uvođenju socijalnih inovacija u društveni prostor od najvećih problema uključuju slabo podrživajuće okruženje, nedostatak financijskih sredstava i nespremnost vlade i drugih relevantnih aktera da preuzmu rizik i promene.**Ključne riječi:** *socijalno preduzetništvo, socijalne inovacije, Slovenija*JEL: O35, D71, M14 |
| 2 | Macura, Rajko | Banja Luka College, Bosna i Hercegovina, | **SOCIJALNO PREDUZETNIŠTVO U FUNKCIJI RJEŠAVANJA PROBLEMA NEZAPOSLENOSTI**Rad se bavi istraživanjem stanja siromaštva i nezaposlenosti, njihovih uzroka i mjerama za ublažavanje ovih problema. U BiH na granici siromaštva živi oko 48 % stanovništva, dok je 18 % ispod linije koja označava kritično stanovništvo. Ključni generator siromaštva je nezaposlenost koja je u periodu 2008. do 2012. godine, porasla sa 24,0% na 28,6% (metodologija ILO), te je dostigla dvostruko viši nivo od stope nezaposlenosti u zemljama EU-27. BiH se nalazi na 126. mjestu najbolje rangiranih ekonomija za otpočinjanje poslovanja. Ako uporedimo gustinu MSP na 1.000 stanovnika, onda dolazimo do podataka da taj broj u BiH varira u intervalu od 15-20 za razliku od Slovenije gdje je taj broj u intervalu od 45-50 ili u Italiji i Grckoj preko 70 MSP. Neophodno je podsticati društvenu odgovornost kompanija, koje treba da u saradnji sa svojim zainteresovanim stranama osiguraju proces koji u njihovo poslovanje integriše ljudska prava, socijalna, ekološka, etička i potrošačka pitanja.Kako bi se ublažio problem nezaposlenosti i posljedica ovakvog stanja, treba kroz niz mjera jačati programe alternativne ekonomije kao što su stvaranje pravnog okvira za osnivanje socijalnih preduzeća; otvaranje javnih radova; jačanje zaštićenog tržišta rada; podrška diverzifikaciji privrednih aktivnosti i sl. U tom smislu, potrebno je jačati socijalno, žensko i omladinsko preduzetništvo, kao i porodični biznis.Kako bi se ovo postiglo, neophodno je integrisanje politike razvoja socijalnih preduzeća u planove realizacije svih strateških dokumenata, izrada povoljnog normativnog okvira, usvajanje sveobuhvatnih podsticajnih mjera za razvoj socijalne ekonomije, organizovanje centara za podršku socijalnim preduzetnicima, priprema i realizacija promotivnih i edukativnih programa u cilju afirmacije koncepta socijalne ekonomije, razvijanje programa za jačanje socijalnog kapitala i sl.**Ključne riječi**: siromaštvo i nezaposlenost, korporativna društvena odgovornost, socijalno preduzetništvo.**Jel klasifikacija**: JEL: P31; [JEL: O17](http://en.wikipedia.org/wiki/Category%3AInformal_economy); JEL: E24; M14  |
| 3 | Ćuk, Mira  | Univerzitet u Banjoj Luci Fakultet političkih nauka | **LOKALNA ZAJEDNICA I SOCIJALNO PREDUZETNIŠTVO**Lokalna zajednica predstavlja konkretan prostor na kome ljudi žive, rade, zadovoljavaju svoje potrebe, strupaju u različite socijalne interakcije, preduzimaju odgovarajuće aktivnosti i razvijaju osjećaj pripadnosti. Okupljajući se oko zajedničkih vrijednosti, potreba, interesa i problema, ljudi u lokalnim zajednicama pokreću organizovane akcije na zadovoljavanju ličnih i zajedničkih potreba i pružaju pomoć jedni drugima, pojedincima, različitim društvenim grupama i zajednici u preovladavanju životnih i socijalnih problema.To pomaže u osnaživanju resursa zajednice u kvalitetnoj realizaciji funkcija koje joj pripadaju, uspješnijem i efikasnijem bavljenju unapređivanja uslova za zadovoljavanjem socijalnih potreba i prevazilaženjem socijalnih problema ljudi i grupa u zajednici. Socijalno preduzetništvo u svom osnovnom određenju ima društvenost ili postavljeni rezultat za javno dobro gdje se preduzetničko ponašanje koristi za postizanje javnih ciljeva, odnosno za rješavanje ekonomskih, socijalnih, obrazovnih, zdravstvenih i ekoloških problema u zajednici. Lokalne zajednice koje se u društveno-političkom jeziku označavaju kao lokalne samouprave odgovorne su za regulisanje i upravljanje javnim poslovima u svojoj nadležnosti kao što su kreiranje razvojnih planova, upravljanje i raspolaganje imovinom, obavljanje specifičnih poslova u oblasti kulture, obrazovanja, sporta, socijalne i dječije zaštite, civilne zaštite, zanatstva, turizma, ugostiteljstva i zaštite okoline, te za uređenje i obavljanje komunalnih djelatnosti. Navedena područja su širok i raznovrstan prostor sa socijalne inovacije i kreativan odgovor na društvene probleme na koje država nije odgovorila, ali i za socijalno uključivanje marginalizovanih i socijalno isključenih grupa kojima socijalno preduzetništvo stvara novi prostor i šansu za promjenu svog položaja. Zato lokalne zajednice imaju potrebu i pozvane su da podržavaju socijalne preduzetnike u djelovanju i upotrebi postojećih dobara i usluga sa kojima zajednice raspolažu na noviji društveno produktivniji način, za uspostavljanje novih proizvoda i usluga i za postavljanje normi kako bi se redefinisali društveni problemi i predložila nova rješenja. *Ključne riječi: lokalna zajednica, socijalno preduzetništvo, jedinica lokalne samouprave, socijalni problemi* JEL: P31 ([Socialist Enterprises](http://en.wikipedia.org/wiki/Government-owned_corporation) and Their Transitions) [JEL: D1](http://en.wikipedia.org/wiki/Category%3AHousehold_behavior_and_family_economics) [JEL: O17](http://en.wikipedia.org/wiki/Category%3AInformal_economy) |
| 4 | Lepir, Ljubo  | Fakultet političkih nauka, Banja Luka | **SOCIJALNO PREDUZETNIŠTVO KAO MJERA AKTIVACIJE KORISNIKA SISTEMA SOCIJALNE ZAŠTITE**Socijalna sigurnost građana Republike Srpske ostvaruje se u ključnim oblastima društvenog i ekonomskog djelovanja. Oblast zapošljavanja predstavlja ključno polje društvenog djelovanja u kojem građani, svojim sposobnostima i kapacitetima, omogućuju sebi i svojoj porodici osnovne uslove za socijalno siguran i ekonomski održiv život. Socijalno marginalizovani i socijalno isključeni građani, svoju društvenu i ekonomsku sigurnost značajnim dijelom ostvaruju u oblasti socijalne zaštite. Socijalna zaštita je definisana Zakonom o socijalnoj zaštiti i predstavlja sistemsko uređeno područje u kojem se pruža pomoć i podrška licima kada se nađu u stanju socijalne potrebe i preduzimaju potrebne mjere radi sprječavanja nastajanja i otklanjanja posljedica takvog stanja. Socijalne prestacije samo su dio intervencija kojima sistem socijalne zaštite nastoji obezbijediti socijalnu podršku siromašnima i socijalno isključenim licima. Jedan od ključnih mjera podrške licima koja se nađu u stanju socijalne potrebe jeste njihova radna aktivacija. Radno aktiviranje predstavlja ključnu mjeru izlaska socijalno ugroženih lica iz stanja zavisnosti od socijalnih prestacija. Socijalno preduzetništvo daje okvir sistemskog unapređenja mjera socijalne zaštite kroz podizanje samopouzdanja i korištenje preostalih sposobnosti korisnika. Sem toga, uvođenje privatnog i nevladinog sektora kao ravnopravnih pružaoca usluga socijalne zaštite utiče na razvoj novih oblika tržišta rada koje sa sobom donosi nova zapošljavanja i pojačanu socijalnu osjetljivost ukupnog društva. Socijalno preduzetništvo, kao novi oblik obezbjeđivanja socijalne sigurnosti građana, posjeduje kapacitete ekonomski održive djelatnosti i aktivnih mjera socijalne zaštite kroz razvoj novog vida društveno korisnog rada prožetog vrijednostima humanizma i solidarnosti.*Ključne riječi: socijalno preduzetništvo, korisnici sistema socijalne zaštite, Zakon o socijalnoj zaštiti, socijalne prestacije* |
| 5 | Marinković; Darko Marinković, Vladimir | „Megatrend“ Univerzitet, BeogradVisoka strukovna škola za preduzetništvo, Beograd | **MORAL I EKONOMIJA KROZ PRIZMU SOCIJALNOG PREDUZETNIŠTVA**Vreme u kome živimo je vreme izuzetno dinamičnih društvenih promena. Društvena praksa, snagom činjenica, potvrdjuje da u sve oštrijoj i zahtevnijoj tržišnoj utakmici opstaju samo oni koji su u stanju da odgovore zahtevima dinamičnih društvenih kretanja. Nove tehnologije, ne samo da uvećavaju stvaralačku moć ljudskog rada, nego uslovljavaju promene u načinu života, u sistemu društvenih vrednosti, moralu, načinu života, a time, brže ili sporije i promene u političkoj, ekonomskoj i socijalnoj organizaciji društva. Sve to uslovljava da se menjaju i parametri na osnovu kojih se analizira stanje, problemi i otvorena pitanja koja se javljaju u svakom konkretnom društvu.  Globalna kriza koja već više od pola decenije potresa savremeni svet, koja je, kao i obično, najpre i najviše pogodila pripadnike sveta rada i siromašne slojeve društva, može se u tom smislu posmatrati kao posledica, ili na pojavnoj ravni uočljiva slika tih poremećenih parametara. Takva situacija nalaže potrebu traganja za trajnim vrednostima, na kojima se, u kretanju civilizacije kroz vreme temelji društveni život. Takav pristup omogućuje da se uoči nesporna činjenica da je jedan od ključnih uzroka aktuelne krize pad morala. Kriza je u tom pogledu odigrala i značajnu pozitivnu ulogu, jer je definitivno negirala stavove ekonomista liberalne i neoliberalne orijentacije o tome da je ekonomija moralno neutralna. Naprotiv, trajne političke, ekonomske i socijalne posledice krize potvrdile su da i ekonomija, kao i svaka ljudska delatnost mora biti moralna. To znači da i preduzetništvo, kao jedan od ključnih pokretača ekonomske aktivnosti mora biti socijalno odgovorno. Samo u tom kontekstu, „Socijalno preduzetništvo“ u užem smislu te reči može u punoj meri ostvariti svoju društvenu ulogu i funkcije, a pre svega, onu osnovnu sponu izmedju ekonomskih principa i načela socijalne pravde. U tom smislu, socijalno preduzetništvo u svojim specifičnim vidovima može se posmatrati kao specijalni slučaj društveno odgovornog poslovanja (DOP) u celini.**Ključne reči:** društveno odgovorno poslovanje (DOP), socijalna tržišna privreda, socijalno preduzetništvo, socijalna pravda, solidarnost, ekonomija, moral. |
| 6 | Živković, Momčilo Bevanda, Vuk  | Fakultet za poslovne studije, Megatrend univerzitet, Beograd, Srbija | **MOGUĆNOSTI I PERSPEKTIVE RAZVOJA PREDUZETNIŠTVA I BIZNISA U REPUBLICI SRBIJI**Preduzetnici, radnje i mala i srednja preduzeća u Srbiji, suočavaju se sa složenim postupcima i propisima u fazi započinjanja poslovanja, svakodnevnom poslovanju i u slučaju prestanka rada. Poštovanje ovakvih propisa i procedura predstavlja značajno opterećenje i trošak za ograničene finansijske, upravljačke i kadrovske resurse u sektoru MSP. U tom smislu, stvaranje sigurnog, uređenog i stimulativnog ambijenta za poslovanje, biće jedan od najvećih izazova naše zemlje u narednom periodu.Za razvoj preduzetništva i privatnog sektora potrebno je stvoriti odgovarajuće uslove i poslovni ambijent, što zahteva podršku i napredak u brojnim sferama društva. Da bi se osnovala odgovarajuća poslovna infrastruktura, i stvorila odgovarajuća poslovna klima značajan doprinos može dati razvoj savremenih oblika poslovanja, kao instrumenata poslovne podrške preduzećima i preduzetnicima. Time se intenzivira i rad na unapređenju preduzetništva, rastu zaposlenosti i započinjanju novih poslovnih poduhvata.Predmet istraživanja rada su: preduzetnici, preduzetništvo, mala i srednja preduzeća, lokalni ekonomski razvoj, privredni razvoj.Cilj istraživanja je da se kroz teorijsku i praktičnu analizu relevantnih podataka, procesa i odnosa sagledaju mogućnosti razvoja preduzetništva i biznisa u Republici Srbiji, kao i rastuća uloga i malih i srednjih preduzeća u lokalnom ekonomskom razvoju, i privrednom razvoju u celini. U okviru rada biće razmatrani mehanizmi pomoći preduzećima i preduzetnicima u započinjanju i realizovanju novih poslova, tokom početnih perioda poslovanja koji su prelomni za opstanak i dalji razvoj poslovanja.**Ključne reči:** preduzetništvo, preduzetnici, poslovanje, MSP, ekonomski razvoj. |
| **7** | **Dinić, Dragana****Pavlović, Suzana**  | Institut za političke studije – BeogradVisoka zdravstveno sanitarna škola strukovnih studija, VISAN | **HRANITELJSTVO ZA STARIJE** **KAO MODEL SOCIJALNOG PREDUZETNIŠTVA**Ubrzano starenje stanovništva je globalna pojava. U odgovoru na ovakvu demografsku tendenciju donet je *Madridski međunarodni plan akcija o starenju*. Proklamovani ciljevi *MIPPA* dobili su svoju konkretizaciju u Srbiju, u *Nacionalnoj strategiji o starenju* (2006 - 2015), a našli su svoje mesto i u drugim strateškim dokumentima. Povećavanje broja starijih predstavlja udar na penzione i zdravstvene fondove i zahteva sveobuhvatne promene u sistemu socijalne zaštite.Ovim radom želimo da ukažemo na neophodnost uvođenja novih modela zbrinjavanja starijih i pružanja servisnih usluga za starije u lokalnoj zajednici - kroz instituciju *hraniteljstva za starije*. Istovremeno, promovišemo nedovoljno prepoznatu sferu socijalnog preduzetništva.Rad je utemeljen na anketnom istraživanju Gerontološkog društva Srbije sa centrima za socijalni rad iz 2007. (kojim su ispitivana iskustva i potrebe zbrinjavanja starijih putem hraniteljstva), kao i na *Jedinstvenoj metodologiji zbrinjavanja ostarelih osoba angažovanjem hraniteljske porodice i geronto-hraniteljice*. Stručno-edukativni seminari posvećeni ovom pitanju, fokusirali su se na **tri varijante hraniteljstva starijih lica i to:** 1. **slučaj kada ostarela osoba odlazi u hraniteljsku porodicu (klasično hraniteljstvo);**
2. **kada ostarela osoba ostaje u svojoj kući i prima hraniteljsku porodicu kod sebe;**
3. **i kada u kuću ostarele osobe dolazi geronto-hraniteljica, svakodnevno dogovoreni period vremena ili ostaje da živi sa ostarelom osobom.**

 **Zaključak je da je ovakav oblik zbrinjavanja starijih ekonomski isplativiji od domskog zbrinjavanja, ne zahteva investiciona ulaganja, otvara mogućnost za zapošljavanje ne samo pojedinaca, već čitavih porodica, a pogodan je za starije kako u velikim gradovima, tako i u najzabačenijim selima. Njime se obezbeđuje viši kvalitet života i dostojanstvena i humana starost.** **Ključne reči**: održivo starenje, hraniteljstvo, hraniteljska porodica, geronto-hraniteljica, samozapošljavanje. |
| 8 | **Milovanović Mirjana**  | Banja Luka College | **ZNAČAJ ORGANIZACIJE KUĆNOG SAJMA ZA PORODIČNI BIZNIS**Organizacija kućnih sajmova, koji su, prije svega orjentisani na profesionalne ciljne kupce, neminovnost je kao aktivnost u unapređenju prodaje u posljednjih deset godina, za porodične firme u Bosni i Hercegovini. Prikupljajući korisne informacije od kupaca, u direktnom kontaktu se može doći do različitih saznanja o trenutnim konkurentskim taktikama pridobijanja lojalnosti kupaca, a iskorištavajući veliku fluktuaciju vrši se anketiranje kako maloprodajnih, tako i veleprodajnih kupaca, u cilju pravljenja što potpunije baze podataka, evidentirajući sve prednosti i nedostake u komunikaciji i samom radu. Tema ovog rada je projekat organizacije Prvog kućnog sajma auto dijelova i servisne opreme u Bosni i Hercegovini, „Kupujte iz prve ruke“, koji je organizovala firma Auto Milovanović, d.o.o, članica AM Group. Ovaj pionirski projekat bio je prepoznat od strane dobavljača iz Njemačke, Italije, Turske, Poljske i Srbije. Tradicionalna nagradna igra, koju ova porodična firma svake godine organizuje, kao i niz stručnih prezentacija, zadovoljile su i edukativni i zabavni dio ove manifestacije. Kroz rad će se govoriti rezultatima kućnog sajma, njegovom značaju za unapređenje prodaje ove porodične firme, društveno odgovornom poslovanju, medijskoj kampanji i finalnim efektima. Metoda statističke obrade podataka je deskriptivna analiza. Hipoteze koje će biti dokazane vezane su za značaj organizacije kućnog sajma, u cilju unapređenja prodaje u porodičnom biznisu.**Ključne riječi**: kućni sajam, porodične firme, unapređenje prodaje, planiranje porodičnog poslovanja**JEL klasifikacija: M31, M51, D19** |
| 9 | Šušnjar Vanja, ČankovićDušanić Gačić, Svetlana  | Banja Luka College, Bosna i Hercegovina,  | **PERSPEKTIVE ZA RAZVOJ SOCIJALNOG PREDUZETNIŠTVA** **U BOSNI I HERCEGOVINI**Socijalno preduzetništvo, kao fenomen i praksa, sve više zaokuplja pažnju istraživača, socijalnih aktivista i kreatora javnih politika širom svijeta. U socijalnom preduzetništvu je prepoznat ogroman potencijal za rješavanje globalnih problema poput socijalne isključenosti, siromaštva, nezaposlenosti, zagađenja prirodne okoline i drugih. Prema podacima Evropske komisije, socijalna preduzeća čine 10% od ukupnog broja preduzeća na nivou Evropske unije, dok zaposleni u socijalnim preduzećima EU čine oko 6% od ukupnog broja zaposlenih u EU. Osim što se o socijalnom preduzetništvu u Bosni i Hercegovini generalno jako malo zna, važno je podsjetiti da pored svojih potencijala, ono nije dovoljno razvijeno. Socijalne politike i politike zapošljavanja, kao ni legislativa, ne podržavaju razvoj socijalnog preduzetništva. Zbog svoje fokusiranosti na rješavanje društvenih problema, socijalno preduzetništvo se sve više dovodi u vezu sa konceptom održivog razvoja, zbog čega predstavlja prostor i izazov za dalje i sistematičnije istraživanje. **Ključne riječi:** socijalno preduzetništvo, socijalno preduzeće, socijalni preduzetnikJEL klasifikacija: L26 |
| 10 | Radujković, Dajana  | Banja Luka College | **OMLADINSKO PREDUZETNIŠTVO U REPUBLICI SRPSKOJ KAO JEDNA OD MOGUĆNOSTI ZAPOŠLJAVANJA MLADIH****Sažetak:**Da li se u našoj državi preduzetnikom postaje tek kada se uvidi da ne postoji mogućnost zapošljavanja u javnoj upravi ili nekoj drugoj firmi pod kontrolom države u kojoj postoji dugoročnija sigurnost posla i redovnih plata. Nemogućnost normalnog zapošljavanja u struci i nedostatak novih radnih mjesta postao je veći motiv za ulazak u preduzetništvo nego uočena poslovna prilika. Danas kada je teško dugoročno planirati šta i gdje raditi mladi ljudi sve češće vide preduzetništvo kao jedan od najboljih načina da kreiraju svoju karijeru i osiguraju sami sebi posao. Analizirajući stopu nezaposlenosti mladih u Republici Srpskoj koja je najveća među mladima između 15 i 24 godine starosti jasan je pokazatelj da je nezaposlenost problem broj jedan kada su u pitanju mladi. Zato se kao logično pitanje i rješenje za veće zapošljavanje nameće stimulisanje omladinskog preduzetništva i donošenje jedne realne strategije zapošljavanja mladih u Republici Srpskoj koristeći njihovo znanje i energiju a koja bi bila integrisana u ukupnu strategiju zapošljavanja na republičkom nivou.**Ključne riječi:** Nezaposlenost, preduzetništvo, omladinsko preduzetništvo, samozapošljavanje, strategija zapošljavanja |
| 11 | Slavica MaleševićRajko Macura | Banja Luka College | **KORPORATIVNA DRUŠTVENA ODGOVORNOST I ŽIVOTNA SREDINA**Između ekonomije i ekologije postoji značajna međuzavisnost, zbog čega odnosi između kvaliteta životne sredine i ekonomskog razvoja danas sve više privlače pažnju. Od kvaliteta čovjekove sredine zavisi njegov opstanak, stoga ona predstavlja esencijalan značaj za ljudsko društvo. Ona predstavlja prostor u kome se odvija privredna djelatnost ljudi, kako proizvodna tako i neproizvodna, odnosno okruženje privrednog sistema. Savremeni ekonomski razvoj doveo je do povećanja ekoloških problema koji sve više vode ka ekološkoj krizi. Posljedice navedenog jesu iscrpljenost prirodnih resursa i sa njim povezana energetska kriza te zagađenje i opadanje kvaliteta života u svakom smislu. Među najodgovornijim subjektima koji uništavaju i zagađuju životno okruženje su korporacije. Iz tog razloga, ovaj rad se bavi istraživanjem, sa jedne strane korporativnom društvenom odgovornošću, a sa druge percepcijom društvene odgovornosti od strane građana. Potrebno je pronaći adekvatne razvojne programe koji bi omogućili zaštitu prirodne sredine s jedne, i ostvarenje optimalnih ekonomskih rezultata, s druge strane. Na današnjem nivou ekonomske i ekološke nauke, opšte je prihvaćen stav o neophodnosti integracije ekoloških zahtjeva u ekonomsku politiku kako na nivou pojedinih država, tako i na globalnom nivou. Rezultati istraživanja pokazuju da korporativna društvena odgovornost nije na zadovoljavajućem nivou, ali i da građani u praksi malo „nagrađuju“ društveno odgovorne kompanije, i da im to nije ključni faktor prilikom odluke o kupovini proizvoda.Može se zaključiti da u razvojnoj politici kompanije ekološki ciljevi treba da imaju mnogo važnije mjesto od onog koje su imali do sada. Danas je sasvim izvjesno da će, ne samo u razvijenim zemljama, nego i u zemljama u razvoju, javnost sve više biti protiv svakog oblika degradacije životne sredine. Isto tako, potrebno je razvijati svijest građana o značaju podrške društveno odgovornim kompanijama.*Ključne riječi: ekonomski razvoj, ekologija, korporativna društvena odgovornost, integracija ekoloških zahtjeva* |
| 12 | Grivec, Malči  | School of Business and Management Novo mesto | **CONSUMERS AND SOCIAL RESPONSIBILITY**The economic crisis, that affected all sectors of the economy, has shown that the development concept, which emphasizes only component of economic development, is weak, with a social and environmental point of view, unfair too. It is also increasingly being mentioned the corporate social responsibility, which should become a guide for future development. At the same time companies are paying attention to the two dimensions of corporate social responsibility: internal dimension of CSR which concerning internal company stakeholders, particularly employees and external dimension of CSR, which concerns the responsibility to external stakeholders, such as local community organizations and the environment. Companies are aware that their relationship to the society and environment in which they operate, is a key factor of success. This is also taken into account in all elements of the marketing mix: product, price, place and marketing communications. In Slovenia, more and more enterprises, especially retailers, give special importance to the quality and locally produced food. Great emphasis on this gives also a state that sees this as an opportunity to relaunch the economy and an opportunity for new jobs. To this purpose she created a few advertisements, with which wanted to raise awareness among citizens about the importance of local consumption. The main part of the paper includes a presentation of results of the research conducted among Slovenian. With the research the author is checking wether consumers are these actions of companies and countries perceived, and to what extent have these actions an impact on their purchase decisions. In this connection, special emphasis is put on the factors that consumers take into account in purchasing decisions (quality, price, [country](http://en.pons.com/translate/english-slovenian/country) [of](http://en.pons.com/translate/english-slovenian/of) [origin](http://en.pons.com/translate/english-slovenian/origin), impact on the environment, jobs ...).*Keywords: consumer, marketing communications, corporate social responsibility, local,* *Slovenia.*JEL: D220 Firm Behavior: Empirical Analysis; D120 Consumer Economics: Empirical Analysis;  |
| 13 | Ostojić M., Bojana | Akademiji za poslovnu ekonomiju, Igalo | **KOUČING U PREDUZETNIŠTVU**Koučing je promišljeni proces koji koristi fokusirane razgovore sa ciljem da kreira okruženje za individualni rast, svrsishodne akcije i održivo poboljšanje. Projektovan je tako da pomogne ljudima da se fokusiraju na ono što je potrebno da manje ili više urade da bi ostvarili svoje ciljeve. Koučing ruši barijere da bi postigao viši nivo dostignuća. To je proces samo-liderstva koje omogućava ljudima da steknu jasnu sliku o tome ko su oni, šta rade, zašto oni to rade, i gde žele da idu.Preduzetnici često izgube kompas u poslovanju. Postoji mnogo načina da padnete kao preduzetnik i kao kouč za preduzetnika, a tako malo načina da pobedite. Ali pobeda je uzbudljiva i učenje tokom tog puta je veličanstveno za sve učesnike. Vešt kouč može da posluži kao neprocenjiv vodič svom klijentu tokom ovog važnog i teškog puta. Osim toga, s obzirom da su profesionalni kouči često i sami preduzetnici, oni mogu shvatiti da postaju učenici zajedno sa svojim klijentima kroz složeno i dinamično okruženje savremenog preduzetništva.**Ključne reči:** koučing, preduzetništvo, poslovno okruženje, savremeno poslovanje.  |
| 14 | Todorović, Brankica | Ekonomska škola, Užice, Srbija | **SOCIJALNO PREDUZETNIŠTVO KAO MODEL PODSTICANJA TURISTIČKOG RAZVOJA I OSNAŽIVANJA STANOVNIŠTVA U RURALNIM PODRUČJIMA**Korišćenje prirodnih resursa i kreiranje turističke ponude u skladu sa zahtevima savremene turističke ponude podstiče turistički razvoj. Značajnija uloga turizma u regionalnom i privrednom razvoju se ostvaruje saradnjom svih društvenih aktera, institucija i lokalnog stanovništva. Rad se bavi: 1) identifikovanjem aktera socijalnog preduzetništva na primeru turističke regije Zapadna Srbija i ciljeva njihovog delovanja; 2) formama socijalnog preduzetništva izraženim u rekonstrukciji seoskih domaćinstava, mini kampovima, edukaciji žena u ruralnim područjima i drugim analiziranim formama.Rezultati analize treba da ukažu na prednosti pojedinih formi socijalnog preduzetništva koje pored ekonomske koristi dovode do šireg osnaživanja stanovništva u ruralnim područjima.**Ključne reči:**socijalno preduzetništvo, turistički razvoj, stanovništvo, ruralna područjaJEL: J17, O13, Q56, R11 |
| 15 | **Knežević,** Marija | Univerzitet za poslovne studije Banja Luka | **SOCIJALNO PREDUZET NIŠTVO U TURIZMU I SMJEŠTAJNOJ INDUSTRIJI**Socijalno preduzetništvo ima izuzetan značaj za male zemlje i zemlje malih tranzicionih ekonomija. One funkcionišu kao mala privredna društva u kojima su lideri vrlo bitni i imaju veći uticaj nego u velikim sistemima korporativnog tipa. Ličnost preduzetnika maksimalno dolazi do izražaja, a posebno njegova orijentacija na „socijalno“ ili „društveno“, a ne na profit kao ključni motiv i smisao privređivanja. Kako je Bosna i Hercegovina zemlja koja ima vrlo prepoznatljive predispozicije za razvoj turizma, očekuje se da će njen budući generator razvoja biti upravo turizam. Kako je turizam privredna grana sa vrlo izraženom multiplikativnošću, očekuje se da će on lančano pojačati rad i drugih sektora.Istraživanja pokazuju da savremeni turisti preferiraju nove oblike turizma kao što su: seoski, agroturizam, turizam na vodama i oko voda, avanturizam, hodočasni turizam i generalno povratak prirodi. Ova tendencija otvara široke perspektive razvoja ovih seletivnih oblika turizma, a onda i novih djelatnosti koje su za njih vezane. Ovi oblici turizma ne zahtijevaju velika ulaganja, velike sisteme, ali ne donose ni velike, niti brze zarade. Zato je socijalno preduzetništvo u njima važno i ima prostor za zapošljavanje svih oblika marginalnih grupa: žena, neobrazovanih, ljudi u selu, mladih i starih. Kako ovaj tip preduzetništva potpomaže država, brinući o tim marginalnim grupama, potrebna je uska saradnja svih sektora: politike, koja treba obezbjediti stabilna politički ambijent da bi gosti dolazili, javnog mnjenja koje će raditi na smanjivanju predrasuda svih vrsta, koje su kočnica razvoju novih oblika turizma, administrativnog sektora koji je odgovoran za baze svih vrsta podataka: od broja i strukture gostiju, do saznanja njihovih primjedbi, želja i očekivanja.U ovom radu će biti naglasak na zapošljavanju žena u novim oblicima turizma, prvenstveno na selu, u poljoprivredi i pratećim uslužnim djelatnostima u kojima žene mogu maksimalno doći do izražaja, odnosno u kojima one već imaju prednosti, jer su to pretežno mali porodični biznisi.**Ključne riječi**: Socijalno preduzetništvo, turizam, hotelijerstvo, agroturizam, održiv razvoj.  |
| 16 | Mijić, Ranko  | Visoka škola za ekonomiju i informatiku Prijedor | **FINANSIRANJE KAO PODRŠKA RAZVOJU SOCIJALNOG PREDUZETNIŠTVA**U posljednjim decenijama, socijalno preduzetništvo je doživjelo zamah, prvenstveno zbog svjetske ekonomske krize i stalnog rasta društvene odgovornosti prema zajednici i životnoj sredini. Socijalno preduzetništvo je pokazalo kako se, koristeći snagu tržišta, preuzetničkim ponašanjem mogu podržati socijalni ciljevi pomažući istovremeno zajednici a u slučaju ostvarenog profita mogućnost njegovog usmjeravanja prema osjetljivim društvenim grupama. Ono što zaokuplja svakog socijalnog preduzetnika je pronalaženje stabilnih izvora finansiranja s obzirom da je to uslov njegovog opstanka i realizacije postavljenih ciljeva.Razvoj socijalnog preduzetništva kao aktera socijalnog i ekonomskog razvoja zahtijeva istovremen razvoj adekvatnog finansijskog tržišta na kojem se mogu zadovoljiti potrebe ovog poslovnog modela za finansijskim sredstvima. Uz korišćenje tradicionalih izvora finansiranja javlja se potreba za finansijskim inovacijama kroz direktnu ili indirektnu finansijsku podršku socijalnom preduzetništvu.Svrha i cilj istraživanja u ovom radu je da se utvrde koji su to stabilni izvori finansiranja socijalnog preduzetnika uz definisanje realnih mogućnosti pribavljanja istih, te da se ukaže na značaj pronalaženja stabilnih izvora finansiranja koji obezbjeđuju dugoročno poslovanje socijalnog preduzetnika, njegov razvoj i društveno odgovorno ponašanje.Sprovedeno istraživanje je primenjeno istraživanje, koje obuhvata konkretne probleme podrške u finansiranje socijalnog preduzetništva u praksi, proizišli postojanjem različitih okruženja. Kompleksnost teme je nametnula primjenu induktivno-deduktivnog metoda kao standardnih metoda istraživanja u društvenim naukama iz oblasti finansijskog sektora i razvoja uz korištenje upitnika kao istraživačke tehnike.Postignuti rezultati osvjetljavaju važnost korišćenja izvora finansiranja socijalnog preduzetništva u smislu dugoročnog poslovanja i ostvarivanja zacrtanih ciljeva dokazujući da uz finansijski rezultat i društveno koristan cilj može biti poslovni pokretač.**Ključne riječi:** izvori finansiranja, socijalno preduzetništvo, društvena odgovornost.**JEL klasifikacija: G32, L26, M14** |
| 17 | **Vuković, Sonja** **Ćorić, Gordana**  | Association for Creative Development SLAPUniversity of Applied Sciences VERN’ | **UČINKOVITA PODRŠKA ZA SOCIJALNO PODUZETNIŠTVO KAO MODEL ZA (SAMO) ZAPOŠLJAVANJE U BUDUĆNOSTI** Socijalno poduzetništvo (SP) kao novi, inovativni poduzetnički koncept usmjeren na postizanje ekonomskih i socijalnih ciljeva, predstavlja jedan od brzorastućih modela (samo)zapošljavanja. Uključivanje marginaliziranih skupina i zadovoljavanje šireg spektra socijalnih potreba, zapošljavanje ostvaruje dodatnu vrijednost, te čini ovaj koncept sve prihvatljivijim i poželjnijim.Cilj ovog rada je pružiti primjer dobre prakse što se može postići učinkovitim multisektorskim partnerstvom i suradnjom u cilju (a) stvaranja poticajnog okruženja i (b) razvoja održivih modela socijalnog poduzetništva. Naime, ovi primjeri temelje se na razmjeni iskustava i resursa među partnerskim organizacijama, u cilju postizanja više razine održivosti pri zapošljavanju i samozapošljavanju, kako marginaliziranih skupina isključenih iz tržišta rada, tako i poduzetničkih projekata neprofitnih organizacija.U ovom radu će biti predstavljen inovativni model stvaranja mreže resursnih centara za socijalna poduzeća kroz pristup „odozdo prema gore“. Ova mreža se temelji na dogovoru između svih ključnih dionika u eko-socijalnoj ekonomiji (uključujući poslovni sektor, državne institucije, sveučilišta, lokalne samouprave, razvojne organizacije i socijalna/društvena poduzeća) kako bi iskoristili sve raspoložive resurse za stvaranje poticajnog okruženja za razvoj socijalnog poduzetništva uključujući pravno i financijsko okruženje, jačanje kapaciteta svih dionika, te odgovarajuću javnu promociju socijalnog poduzetništva. Resursni centri će pružiti različite usluge za start-up i postojeća socijalna/društvena poduzeća, uključujući: programe za izgradnju kapaciteta (obuka, savjetovanja, mentorstva), umrežavanje, marketinške usluge (istraživanje tržišta, plana tržišnog pozicioniranja, aktivnosti za postizanje vidljivosti i sl.), planiranje socijalnog poduzetništva, pružanje pristupa financijskim instrumentima, stvaranje lanaca vrijednosti u sektoru i sl.**Ključne riječi:** *socijalno poduzetništvo, eko-socijalna ekonomija, inovacija, savjetovanje, održivo (samo)zapošljavanje*JEL klasifikacija: **L26** (poduzetništvo), **L31** (neprofitne organizacije, nevladine organizacije), **M13** (nova poduzeća; startu-ps), **O17** (formalni i neformalni sektor, siva ekonomija, institucionalni aranžmani), **O31** (inovacije i invencije: procesi i poticaji) |
| 18 | Zorana, Agić | Banja Luka College | **SOCIJALNO PREDUZETNIŠTVO – KLJUČ ZA RJEŠAVANJE PROBLEMA NEZAPOSLENOSTI MLADIH**Mladi su društvena grupa koja se zbog svojih tranzitivnih obilježja, ali i kretanja na tržištu rada, nalazi u vrlo nepovoljnom položaju u savremenim uslovima poslovanja, a taj bi položaj djelimično mogao biti popravljen njihovim preduzetničkim aktiviranjem. Socijalno preduzetništvo je jedan od termina uz kojih se veže mnogo nedoumica i poprilično veliko nerazumijevanje u civilnoj, poslovnoj i javnoj sferi. A možda je upravo ono ključ za rješavanje problema nezaposlenosti mladih koje je u našoj zemlji u porastu posljednjih godina. Kako bi se procijenilo u kojoj mjeri mladi prepoznaju potencijal socijalnog preduzetništva kao oblika finansijske samoodrživosti i načina (samo)zapošljavanja, ali i njihov preduzetnički potencijal, sprovedeno je empirijsko istraživanje na uzorku od 150 učenika završnih razreda srednjih škola i 150 studenata osnovnih studija. Rezultati istraživanja pokazuju da su mladi površno upoznati sa značenjem pojma socijalno preduzetništvo (otprilike polovina ispitanika se susrela sa ovim pojmom, ali nije sigurna u značenje, a druga polovina otprilike ima ideju šta bi ono moglo predstavljati, ali ipak nije sigurna u pravo značenje ovog termina), ali su veoma zainteresovani za preduzetničke aktivnosti. Rezultati potvrđuju da je najvažnije da osoba ima jasnu viziju, a prihodi koji će se ostvariti realizovanjem preduzetničkih ideja samo su sredstva pomoću kojih se stiže do cilja. **Ključne riječi:** *socijalno preduzetništvo, mladi, nezaposlenost, preduzetničke aktivnosti***JEL:** L26, M14 |
| 19 | Todorović, Miloš | ? | **DRŽAVNA SLUŽBA VS PREDUZETNIŠTVO**Mlade osobe u RS i BiH su jedna od najteže zapošljivih kategorija. Procenti nezaposlenosti među ovom populacijom su više nego zabrinjavajući. Ovdje ćemo posmatrati jedan segment ove kategorije stanovništva, a to su mlade osobe sa fakultetskim obrazovanjem. Mlada osoba koja završava ( ili je završila ) fakultet, se nalazi pred velikim izazovom: kako sebi obezbijediti egzistenciju. Jedna od dilema sa kojom se susreće je: „Da li da tražim posao u državnoj upravi ili u privatnom sektoru“. U okviru rada u privatnom sektoru jedna od mogućnosti je pokretanje sopstvenog posla, odnosno ulazak u preduzetničke vode. Da bismo razumjeli zašto se mali broj mladih ljudi odlučuje za preduzetništvo, vagaćemo argumente za i protiv jedne i druge opcije. U tabeli je dato devet kriterijuma na osnovu kojih mlada obrazovana osoba odlučuje koja je opcija za nju bolja. Tamo gdje stoji znak „+“, u pitanju je jaka strana opcije, dok „-“ predstavlja slabu stranu. Zaključak o tome gdje se više isplati zaposliti izvedite sami. **Kjjučne riječi:** Mladi i preduzetništvo, nezaposlenost iI zapošljavanje. |